Εορδαία (πόλη)

Η πόλη της οποίας το όνομα αλλά και η θέση της, συζητήθηκε πολύ τα τελευταία χρόνια από τους αρχαιολόγους και τους ιστορικούς ερευνητές, είναι η αρχαία Εορδαία, πρωτεύουσα κατά πάσα πιθανότητα της ομώνυμης μακεδονικής επαρχίας.

Εορδαϊκες Πόλεις στην Αρχαιότητα
Γνωστές αρχαίες πόλεις της Άνω Μακεδονίας είναι: Το Αργός Ορεστικό, το Κέλετρον (Καστοριά), η Πέλκα, η Εράτειρα, η Ελίμεια, η Αιανή, οι Φύλακες (Σέρβια), η Εορδαία (επαρχία),  η  Άρνισσα,   η Ηράκλεια και βορειότερα τα Στύβαρα το Βρυάνιο, το Πισσαίο, οι Αλαλκομενές, και οι Στόβιοι. Η Άνω Μακεδονία σε αντίθεση με την Κάτω δεν είχε μεγάλες πόλεις και εμφανίζονται μόνο σαν διοικητικές περιφέρειες όπως η Ορεστίδα, η Ελίμεια και η Εορδαία. Έτσι όλη η Άνω Μακεδονία ήταν δομημένη σε μικρές κώμες που αποτελούσαν γεωγραφικές και διοικητικές περιοχές. Η επιπλέον διοικητική ενσωμάτωση της Εορδαίας στο κράτος των Αιγών, η οποία χρονολογείται να έγινε στον 6ο π.Χ. αιώνα, και η φυγή των ευγενών της περιοχής, αλλά και των πολιτικών παραγόντων στα αστικά κέντρα της κάτω Μακεδονίας, λόγω της μικρής σχετικά απόστασης, που τους χώριζε, ίσως να μην επέτρεπε τη δημιουργία ενός σημαντικού αστικού κέντρου, σαν την Ηράκλεια π.χ. της Λυγκηστίδας, ή την Αιανή της Ελίμειας. Κατά την ιστορική παράδοση Εορδαϊκές πόλεις ήταν:
 * 1.	η ομώνυμη πόλη Εορδαία,
 * 2.	η Άρνισσα,
 * 3.	η Γραία
 * 4.	η Γρηία,
 * 5.	η Κέλλη,
 * 6.	η Κράννα
 * 7.	και η Βοκεριά,

Οι Κάτοικοι της Εορδαίας
Ως κάτοικοι της Εορδαίας θεωρούνται οι Εορδοί.

Σημείωση : Τους προϊστορικούς χρόνους στα βόρεια σύνορα της Εορδαίας κατοικούσαν οι Πελαγόνες (η περιοχή μέχρι σήμερα ονομάζεται Πελαγονία).

Πιθανή Θέση Αρχαίας Εορδαίας
Ένα κοινό χαρακτηριστικό των περιοχών στις οποίες διατηρήθηκε το όνομα Εορδαία, είναι το ότι βρίσκεται κοντά σε λίμνες. Ιστορικοί προσδιορίζουν την αρχαία αυτή πόλη στις εξής τοποθεσίες:


 * 1.	Στη σημερινή θέση της Πτολεμαΐδας, χωρίς δικαιολογείται η άποψη αυτή.
 * 2.	Στην περιοχή γύρω από το χωριό Πύργοι (Κατράνιτσα), κοντά στα σύνορα δηλαδή με το μακεδονικό κράτος των Αιγών της Ημαθίας, του οποίου αποτελούσε από πριν αναπόσπαστο τμήμα.
 * 3.	ΝΑ της λίμνης Οστρόβου (Βεγορίτιδος) και προς το χωριό Πύργοι.

Πότε η πανάρχαια αυτή πόλη της δυτικής Μακεδονίας έπαψε να υπάρχει, δεν μπορούμε να το προσδιορίσουμε με βεβαιότητα. Κατά την εποχή της ισχύος του κράτους των Αιγών και αργότερα όταν το κράτος ήταν στην ακμή του, αναδείχτηκε μια από τις σημαντικότερες πόλεις, Στα ρωμαϊκά χρόνια μετά την κατασκευή της Εγνατίας οδού ίσως να έχασε κάπως την προηγούμενη ακμή ή την αίγλη της

Ιστορικά Πρόσωπα
Σημαντικά ιστορικά πρόσωπα από την Εορδαία είναι, σύμφων με τον Αρριανό
 * •	ο Πείθων ο Κρατεύα,
 * •	ο Αριστόνους ο Πεισαίου και
 * •	ο Πτολεμαίος ο Λάγου, ο γενάρχης της δυναστείας των Πτολεμαίων της Αιγύπτου, αλλά και μεγάλος ιστορικός της εποχής, κύρια πηγή του Αρριανού.

Σήμερα
Στην σημερινή εποχή η Εορδαία είναι επαρχία της Μακεδονίας και έχει πρωτεύουσα την πόλη της Πτολεμαΐδας,

Κατηγορία:Αρχαίες πόλεις της Μακεδονίας Κατηγορία:Νομός Κοζάνης Κατηγορία:Ιστορική γεωγραφία Κατηγορία:Αρχαία ιστορία

Eordea